वनरक्षक को पत्थर मारा, शासकीय कार्य में बाधा डालने का प्रकरण दर्ज
वनरक्षक को पत्थर मारा, शासकीय कार्य में बाधा डालने का प्रकरण दर्ज
झाबुआ | ड्यूटी के दौरान एक वनरक्षक को पत्थर मारने पर आरोपी के खिलाफ शासकीय कार्य में बाधा डालने का प्रकरण दर्ज किया गया। मामला थांदला थानाक्षेत्र का है। पुलिस के मुताबिक वनक्षेत्र में एक ट्रैक्टर खड़ा था। वनरक्षक रामदीन पिता रमेश भारती गश्त करते हुए पहुंचा तो उसने चालक हवसिंह पिता दलिया भूरिया निवासी मादलदा से इसका कारण पूछा। ऐसे में हवसिंह ने वनरक्षक से विवाद करते हुए उसे पत्थर मारा और जान से मारने की धमकी दी। वनरक्षक की शिकायत पर थांदला थाने में आरोपी के विरुद्ध धारा 353, 186, 332, 506 में प्रकरण दर्ज किया गया।
hin_Deva hin_Deva hin_Deva